Document ID: 31979R1252

NEUVOSTON ASETUS (EHTY, ETY, Euratom) N:o 1252/79,
annettu 25 päivänä kesäkuuta 1979,
Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan hiili- ja teräsyhteisön perustamissopimuksen ja erityisesti sen 78 h artiklan,
ottaa huomioon Euroopan talousyhteisön perustamissopimuksen ja erityisesti sen 209 artiklan,
ottaa huomioon Euroopan atomienergiayhteisön perustamissopimuksen ja erityisesti sen 183 artiklan,
ottaa huomioon komission ehdotuksen(1),
ottaa huomioon edustajakokouksen lausunnon(2),
ottaa huomioon tilintarkastustuomioistuimen lausunnon(3),
sekä katsoo, että
komission ehdotuksella pyritään muuttamaan monia varainhoitoasetuksen säännöksiä, ja että näiden muutoksien toteuttamiseksi tarvitaan perusteellisempaa tarkastelua, lukuun ottamatta toisaalta määrärahojen siirtoja varainhoitovuodelta toiselle koskevia 6 artiklan 3 alakohdan muutoksia, ja toisaalta VII osaston säännöksien muutoksia, jotka pyrkivät ottamaan käyttöön talousarvion komission pääluokan 33 luvun tutkimus- ja investointimäärärahojen yksinkertaistetun esittämisen, ja
olisi hyväksyttävä nämä muutokset mahdollisimman nopeasti,
ON ANTANUT TÄMÄN ASETUKSEN:
1 artikla
Muutetaan 21 päivänä joulukuuta 1977 annettu Euroopan yhteisöjen yleiseen talousarvioon sovellettava varainhoitoasetus(4) seuraavasti:
1 Korvataan 6 artiklan 3 alakohta seuraavasti:
"3 Komissio antaa neuvostolle ja toimittaa edustajakokoukselle viimeistään 21 päivänä huhtikuuta siirtämistä koskevat asianmukaisesti perustellut pyynnöt, jotka edustajakokous, neuvosto, yhteisön tuomioistuin, tilintarkastustuomioistuin ja se itse ovat esittäneet 1 alakohdan b alakohdassa tarkoitettujen määrärahojen osalta.
Otettuaan vastaan määrärahojen siirtoa koskevan pyynnön neuvosto kuulee edustajakokousta, joka antaa lausuntonsa kohtuullisen ajan kuluessa eli määräajassa, joka yleensä ei voi ylittää neljä viikkoa siitä päivästä, jona neuvoston lausuntopyyntö on vastaanotettu.
Jos määräenemmistöllä ratkaisunsa tekevä neuvosto ei ole päättänyt toisin kuuden viikon määräajassa määrärahojen siirtoa koskevan pyynnön vastaanottamisesta, katsotaan, että määrärahojen siirtäminen on hyväksytty."
2 Korvataan 89 artiklan toinen ja kolmas kohta seuraavasti:
"Kunkin alajaottelun aiheellisista huomautuksista käy ilmi erityisesti:
a) suppea toimintakuvaus;
b) talousarvion toteuttamisen tasolla:
- kuluvaksi varainhoitovuodeksi hyväksyttyjen työpaikkojen määrä,
- yksinkertaistettu esitys kolmannessa kohdassa tarkoitetusta maksusitoumusten ja suoritettavien maksujen erääntymisaikataulusta.
Liitetään talousarvion komission pääluokkaan III:
- vastaavuustaulukko, joka käsittää erittelyn 33 luvussa avatuista määrärahoista sekä menojen käyttötarkoituksen että laadun mukaisesti noudattaen 90 artiklan 3 kohdan ensimmäisessä kohdassa säädettyä luokittelua,
- momenteittain ja alamomenteittain laadittu alustava erääntymisaikataulu maksusitoumuksista ja suoritettavista maksuista, jossa osoitetaan kunkin erän osalta vastaavien maksusitoumusmäärärahojen ja vastaavien maksumäärärahojen suunniteltu käyttö. Erääntymisaikataulu tarkistetaan vuosittain,
- jäljempänä 94 artiklan 2 kohdan mukaan tehty päätös, jolla oikeutetaan komissio suorittamaan tiettyjä siirtoja."
3 Korvataan 90 artiklan 2 kohdan toinen alakohta seuraavasti:
"3. Ensimmäisen osan tutkimus- ja investointitavoitteiden tai muun toiminnan sisällä, toisen osan kokoomatilien sisällä ja kolmannen osan henkilöstömenoihin käytettävien tilien sisällä menot luokitellaan alamomenttien alamomentteihin niiden laadun perusteella seuraavasti:
TAULUKON PAIKKA
Hallinnosta johtuvia vaatimuksia varten alamomenttien alamomentit voidaan jaotella luokkiin ja otsakkeisiin, jotka vastaavat, saman laatuisten menojen osalta, 15 artiklan 3 kohdan mukaisesti vahvistetun budjettinimikkeistön lukuja ja alamomentteja."
Poistetaan 90 artiklan nykyiset 3, 4, 5, ja 6 kohta.
4 Korvataan 91 artikla seuraavasti:
"91 artikla
1 Kaikkia 90 artiklan 2 kohdan b alakohdassa tarkoitettuja toteuttamistapoja vastaa kokoomatili.
Jokainen kokoomatili kokoaa määrärahat, jotka on avattu ensimmäisen osan eri momenteissa ja alamomenteissa erityisesti vastaavien toteuttamistapojen käyttämiseksi. Kokoomatilien ja 90 artiklan 2 kohdan c alakohdassa tarkoitettujen tilien sisällä määrärahat luokitellaan niiden laadun mukaan.
2 Henkilöstömenoihin käytettäville 90 artiklan 2 kohdan c alakohdassa tarkoitetuille tileille tehtävät kirjaukset eivät saa ylittää niitä määriä, jotka on varattu tätä varten rahoitussuunnitelman ensimmäisessä osassa.
Kokoomatileille tehtävät kirjaukset eivät saa ylittää niiden määrärahojen summaa, jotka on otettu 90 artiklan 2 kohdan a alakohdassa tarkoitettujen rahoitussuunnitelmien ensimmäisen osan momentteihin ja alamomentteihin. Jos määriä on kuitenkin kolmansilta osapuolilta peräisin olevasta lisätulosta johtuen siirretty tai avattu, menoja voidaan lisätä samassa määrin:
- maksusitoumuksina määrällä, joka vastaa kolmansien osapuolien kanssa tehdyissä sopimuksissa määrättyjä palautuksia,
- suoritettavina maksuina määrällä, joka vastaa näistä palautuksista todettujen maksujen määrää.
3 Henkilöstömenoihin käytettäville tileille tehtävät kirjaukset on kuukausittain jaoteltava rahoitussuunnitelmien ensimmäiseen ja toiseen osaan.
Kokoomatileille tehtävät kirjaukset on kuukausittain eriteltävä rahoitussuunnitelman ensimmäisen osan tutkimus- ja investointitavoitteiden sekä muun toiminnan välillä sen mukaan, mikä on niiden osuus toteuttamistapojen käytöstä.
Nämä kirjaukset toimitetaan varainhoidon valvojalle hyväksymismerkintää varten, sen jälkeen tilinpitäjälle.
Rahoitussuunnitelman ensimmäisen osan tutkimus- ja investointitavoitteita ja muuta toimintaa varten tehdyt kirjaukset on kuukausittain kirjattava talousarvioon 87 artiklassa tarkoitetun erityisen luvun momentteihin ja alamomentteihin, laatimalla maksusitoumusehdotuksia ja maksumääräyksiä, jotka toimitetaan varainhoidon valvojalle hyväksymismerkintää varten, sen jälkeen tilinpitäjälle.
4 Tulostiliin liitetään asiakirja jokaiselle kokoomatilille ja henkilöstömenoihin käytettäville tileille kirjattujen tapahtumien tuloksista.
Tästä asiakirjasta käy ilmi kokoomatilien saldojen tarkastaminen ja hyväksyminen."
5 Poistetaan 94 artiklan 3 kohta, jolloin nykyiset 4, 5 ja 6 kohta siirtyvät vastaavasti 3, 4 ja 5 kohdaksi.
6 Poistetaan liite "Varainhoitoasetuksen 89 artiklassa säädetty budjettinimikkeistö".
2 artikla
Tämä asetus tulee voimaan 1 päivänä heinäkuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 25 päivänä kesäkuuta 1979.

Labels: 2
4